Document ID: /fineweb-2-swissfilter-quality_10-filterrobots/filtered/01798.jsonl.gz/911

Geschrieben am 03.06.2007 um 01:10 von Fabio
ja, dasmal wieder chli viel zum läsä.
aso geschter bini mti de gina go lädälä. also eigentli isch sie go lädälä und het mi mitgno.
zerscht simmer ufd CircleLine gange, so es Schiff wo da die ganz insle umfahrt, drüü stunde isch das gange, hesch no einiges gseh, und de sprecher wo da chli über new york verzellt het, säged mers so, d terry müsst ihre titel im reden-ohne-pause-und-ohne-zusammenhang abträttä. :D
aber isch alles i allem no intressant xi, hesch einigi inwichtigi sache ghört, und au einige intressanti.
ah ja, föteli hemmer au gmacht, sind im fotoarchiv, sind aber halt nonig soo gueti, da d distanz gross xi isch, und s "objektiv" vode mini-digital-kamera halt nid so de hammer isch. ich wird aber irgendwenn mal mit minere SLR gah und hoffentli besseri mache.
ja nachane simmer den an timesquare go lädälä. in MTV lade, wo'd tshirts no im vertrettbare bereich sind (zwüsched 20-30$), da hemmer beidi zwei kauft, de gina ihri sind langwilig. eifach es MTV logo druf, suscht nüt. mini hend immerhin no chli style :) space invaders mitem MTV logo und eifach so chli outlines vonere metrostation, het au no style.
den hemmer im virginmegastore (plattelabel) no zwei wiiteri tshirts kauft, vode metrostatione, also eifach de metroplan. gseht no cool us, aber da isch glaubs nid per siebdruck gmacht sondern so mit folie drufgmacht, aso qualitätsmässig werschindli nid so extrem. nach paar wäschgäng wird das weg si. janu.
am timequare hets no en M&Ms lade. en lade, drüüstöckig wo's nur so huere M&Ms verkaufed. aber sozägä nur huere kitsch merchendising. chleider, hüet, spielcharte, eifach alles mit M&M druf. und den im 1.og gahts los mitem abzocke.
s het so e maschine, womer chan en penny ine tue, dur e walze lah (hand betriebe, nid mit strom!) und den het mer nachane an platt druckte penny mit me M&M drufprägt. isch ja luschtigi idee. aber mer muss defür en halbe dollar zahle, dass mer das chan mache. also insgesammt 51cent inelah, den es paarmal am griff dreihe und schlussendlich chunt en prässte cent use. oke, klar het mer scho nid wükli weh ta, die 50cent, zumal s münz eh huere nervig isch, und mers chum chan bruche zum zahle, lueged eim immer blöd ah. aber trotzdem für so öpis go geld verlange isch scho chli dumm.
und den hets so plexiröhre gha mit gaaanz vielen M&Ms drin, und zwar i farbene wos suscht gar nid git. aso normal sinds ja nur rot, blau, grüen, gelb und bruun.
und i dene röhre hets no n huufe wiiteri farbe gha. isch aber nur d farb wo andersch xi isch.
die het mer den chöne i seck abfülle und sälber zämämstelle.
aber s ganze für 18$ pro kilo. sind öpä 22franke pro kilo schoggi und erdnüssli. dekadent.
uf jedefall het d gina den für 14dollar vo dene dinger kauft. (whooo huere cool die farbe sind eifach geil, gits bi eus nid, hammer, i bruch die).
naja, den hends ade kasse no versuecht so e plastik-m&m freiheitsstatue z verticke, für 20$. nur chli plastik. söttig sache chunsch im macdonals im happymeal gratis dezue über.
alles in allem isch de lade scho cool xi, und het au nach schoggi gschmöckt, aber isch so ziemli übertüürt xi.
zumal die M&Ms den dihei sogar no recht viel fehlforme gha hend, und fascht so usgseh het als het mer die mit falsche forme, also nid ganz rund, sondern oval, oder e U-Form, oder wo zwei zämä kläbt sind, den eifach mitere andere farb bestriche und übertüürt vertickt.
wie au immer.
und hüt am samschtig simmer wiedermal mitem walti unterwägs xi, zerscht mit ihne und em benji uf brooklyy heights (glaubs) gange chli go laufe und d hüüser aluege, het no recht schöni.
mir sind den amne immohändler verbi cho, und mal so d priisä agluegt.
aso i dere gegend chunsch e 3zimmerwohnig nid für unter einere million über. naja egal, han nid vor zuezschlah ^^
mir sind nachane no uf SoHo gange. isch bis etz das viertel wo mir am beschte gfallt. mir sind no in showroom vom ingo maurer gange, de het det es paar ganz geili sache usgstellt gha, am sergio sini "Wo bist du Edison?" isch au det xi, aber glaubs nur die chli "Edi's Son".
het aber no anderi sache gha, e Trennwand us Platine, mit vielen LEDs druf, wa abwechsligswiis lüchtet. het haaamer geil usgseh. und im untere stock hets au no de LED tisch gha. so zwei glasplatte wo ide mitti SMD-LEDs ibettet hend, gseht hammer schön us, aber de priis isch anschiinend ziemli viel :D
het au no anderi cooli sache gha, halt Ingo Maurer, eine vo mine lieblingsdesigner i dere branche.
ade gliiche strass hets au no showroom vode Bisazza (leider scho gschlosse xi), vo kartell und no paar andere.
ah ja, mir sind den no in apple store SoHo. han s netzteil wo ja durebrännt isch mitbracht, han chli müsä lüüge, das sie nid ad Serienummere vom laptop anechömed (wil d garantie scho abgolfe isch), han gseit de laptop seg vom vater sinere firma, und weiss drum nid uf welle name das er registriert isch. han den no gseit das es en Core2Duo isch, wils die ja nonig "so lang" git, und schlussendlich hends mer den es neus bracht.
isch zwar nid verpackt xi, aber gseht recht neu us, also het kei chratzer druf gha. isch ja au egal, es funktioniert wieder, that's what matters.
Kommentare
sergio tommasi am 04.06.2007 um 15:05:
:D, ja, fabio. das vo de terry schtimmt nur zum teil: "reden-ohne-pause", da isch sie ä meischterin, aber: immer "mit-zusammenhang", wenns au mehreri häng sind.
tschu, poschti-boy & girl
Kommentar schreiben